1852 й . 3 июлендә Ырымбур губернаһының Арал нығытмаһынан Коканд ханлығының Аҡмәсет ҡәлғәһенә табан полк . И.Ф.Бларамберг етәкс. ярты рота һалдаттан һәм Ырымбур казак ғәскәренең 2 сотняһынан торған отряд ( бөтәһе 500-гә яҡын кеше , 5 орудие ) юлға сыға . 20 июлдә улар Аҡмәсеткә һөжүм итеп ҡарай , авг . Кокандтың Көмөш Ҡурған , Шым Ҡурған һәм Ҡош-Ҡурған нығытмалары емертелә . 1853 й . 15 — 17 июнендә Арал нығытмаһынан Аҡмәсеткә табан кавалериянан ген . В.А.Перовский етәкс . 4-се Ырымбур сик буйы батальонынан ( ҡара : Ырымбур сик буйы батальондары ) , Башҡорт-мишәр ғәскәренең 5 сотняһынан , Ырымбур казак ғәскәренең 2 сотняһынан һәм Урал казак ғәскәренең 5,5 сотняһынан , артиллерия , ракета һәм сапёр командаларынан торған отряд ( бөтәһе 2,3 меңдән ашыу кеше , 36 орудие ) ҡуҙғала .